Petronas lunaskan SST RM2.9 bilion
KUCHING: Kerajaan Sarawak telah menerima cek berjumlah RM2,956,671,407.36 bilion untuk pembayaran Cukai Jualan dan Perkhidmatan (SST) ke atas produk petroleum daripada Petroliam Nasional Berhad (Petronas) dan anak syarikatnya semalam. Ketua Menteri Datuk Patinggi Abang Johari Tun Openg yang menerima cek berkenaan berkata, bayaran daripada Petronas dan anak-anak syarikatnya itu adalah bertujuan melangsaikan pembayaran Pajak Penjualan Negeri ke atas produk-produk petroleum untuk 2019 seperti yang dinilai oleh Pengawas Pajak Penjualan Negeri sesuai dengan ketentuan Ordinan Pajak Jualan Negeri Sarawak, 1998. “Jumlah yang dibayar oleh Petronas dan anak syarikatnya adalah RM 2,956,671,407.36,” katanya dalam sidang media khas selepas menerima cek tersebut di Wisma Bapa Malaysia di sini. Menurut Abang Johari, SST untuk tahun ini akan dibayar apabila penilaian dibuat berdasarkan jumlah produk petroleum iaitu minyak mentah, kondensat, kawasan dan gas petroleum cecair yang benar-benar dijual dan nilai penjualan produk tersebut. “Pembayaran SST oleh Petronas dan anak-anak syarikatnya adalah hasil daripada penyelesaian yang dicapai antara Petronas, Kerajaan Persekutuan dan Kerajaan Negeri yang mana Petronas setelah mencapai kesepakatan untuk menarik balik rayuan semakan kehakimannya ke Mahkamah Rayuan. Dengan demikian ia sekali gus mengakui Kuasa Perlembagaan Negeri untuk mengenakan cukai, penghentian kes sivil oleh Negara terhadap Petronas kemudian ditarik,” tegas beliau. Maka dengan pembayaran SST oleh Petronas dan anak-anak syarikatnya kepada Sarawak yang dibuat semalam, Abang Johari mengakui ia merupakan hasil kesepakatan yang baik dicapai antara Kerajaan Sarawak, Petronas dan Kerajaan Persekutan. Selepas penyelesaian proses undang-undang ini, katanya Petronas dan anak syarikatnya telah mendaftar sebagai ‘orang kena cukai’ dan menyerahkan penyata mereka kepada Pengawal SST. “Saya ingin mengucapkan terima kasih kepada Shell, Murphy Oil, Pertamina dan Sapura OMV yang sebelumnya telah menyelesaikan SST yang berjumlah RM1.38 bilion,” jelasnya. Sehubungan itu, Abang Johari menyakini Kerajaan Sarawak optimis untuk fokus terhadap perbincangan dengan Kerajaaan Persekutuan bagi mencapai penyelesaian komersial mengenai perkara lain yang berkaitan dengan minyak dan gas yang dijumpai dan dihasilkan di negeri ini. Disoal pemberita mengenai perasaannya menerima pembayaran semalam, Abang Johari mengakui beliau sendiri yakin bahawa rakyat Sarawak berbesar hati dan gembira atas ‘khabar baik’ daripada Petronas. “Dana ini akan digunakan untuk pelbagai projek pembangunan negeri ini,” tegasnya ketika disoal pemberita apakah rancangan beliau untuk dana tersebut. Sebelum ini, pengawas telah membuat penilaian cukai yang perlu dibayar dan Petronas dan anak syarikatnya telah diberi notis yang berkaitan di bawah Ordinan pada 10 September lalu. Maka pembayaran telah dilaksnakan memandangkan pada Januari 2019 terdahulu Kerajaan Sarawak mengenakan SST lima peratus ke atas produk petroleum di bawah Ordinan Cukai Jualan 1998 namun pernah ditolak oleh Petronas dengan alasan ia tidak tercatat secara berperlembagaan. Majlis simbolik pembayaran antara Ketua Menteri dan dan Pengerusi Petronas Tan Sri Ahmad Nizam Salleh turut disaksikn oleh Menteri Kewangan Senator Tengku Dato ’Sri Zafrul Tengku Abdul Aziz, Timbalan Ketua Menteri Datuk Amar Awang Tengah Ali Hasan, Timbalan Ketua Menteri Datuk Amar Douglas Uggah Embas, Setiausaha Kerajaan Negeri Sarawak, Datuk Amar Jaul Samion dan Menteri Kanan Kerja Raya Dato’ Sri Fadillah Yusof serta barisan Menteri Kabinet lain. Oleh Diyana Samsuddin 
See author's posts
